Diari Oficial de la Generalitat Valenciana


Sumari del DOGV 8087, del 19-07-2017 (2017/6609)

DECRET LLEI 2/2017, de 14 de juliol, del Consell, pel qual es modifica la Llei 14/2016, de 30 de desembre, de Pressupostos de la Generalitat per a 2017.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dl/2017/07/14/2/dof/vci/html**

### Dades del document

Número de DOGV
:   8087

Data del DOGV
:   19-07-2017

Secció del DOGV
:   I. DISPOSICIONS GENERALS

Número del document
:   2017/6609


Data del document
:   14-07-2017

Organisme emissor
:   Conselleria d'Hisenda i Model Econòmic

Tipus de document
:   Decret llei

Anàlisi jurídica

 Descriptors 

:   * Conselleria d'Hisenda i Model Econòmic
    * dèficit
    * exercici pressupostari
    * pressupost
    * modificació pressupostària
    * crèdit pressupostari
    * legislació
    * empresa pública
    * llei pressupostària
    * endeutament
    * fundació
    * remuneració del treball

DECRET LLEI 2/2017, de 14 de juliol, del Consell, pel qual es modifica la Llei 14/2016, de 30 de desembre, de Pressupostos de la Generalitat per a 2017. [2017/6609]  
Amb data 31 de desembre de 2016 es va publicar en el Diari Oficial de la Generalitat Valenciana la Llei 14/2016, de 30 de desembre, de pressupostos de la Generalitat per a l'exercici de 2017, el procés d'elaboració de la qual va estar condicionat de forma rellevant per la incertesa que va generar que l'Administració general de l'Estat no haguera posat en marxa el procediment d'elaboració dels seus pressupostos.  
Aquesta circumstància va determinar que una llei de la transcendència que té la de pressupostos per al bon funcionament de qualsevol administració, quedara condicionada en origen, tant respecte del mateix marc financer d'elaboració, com de tota la regulació que en matèria de despeses de personal i oferta d'ocupació pública s'inclou, amb el caràcter de bàsic, en la normativa estatal anual.  
En aquest context, i pel que es refereix específicament a les qüestions vinculades a la política de personal, la Llei 14/2016, de 30 de desembre, de pressupostos de la Generalitat per a l'exercici 2017, va optar per mantindre les retribucions del personal empleat públic en els mateixos termes i condicions que en l'exercici 2016, i, quant a la taxa de reposició d'efectius, per mantindre els criteris, que amb el caràcter de bàsics, arreplegava la normativa pressupostària estatal per a 2016.  
  
Publicada la Llei 3/2017, de 27 de juny, de pressupostos generals de l'Estat per a l'any 2017, cal traslladar de forma immediata els criteris i exigències establits per l'Estat, quant a les polítiques de personal, a l'àmbit de la nostra Comunitat, per motius de cautela i seguretat jurídica. Amb això es pretén assegurar, d'una banda, l'actualització de les retribucions del personal al servei de la Generalitat a l'1 per cent, d'acord amb el que estableix l'esmentada llei, i d'un altre, l'aplicació i desplegament a la nostra Comunitat de les condicions i règim jurídic bàsic en matèria d'oferta d'ocupació pública, tant l'oferta general anual com les dues excepcionals que s'estenen al període 2017-2019 i tracten d'assegurar l'estabilitat en l'ocupació pública.  
  
Aquestes dues circumstàncies, especialment la ultima, són les que constitueixen el fet habilitant d'extraordinària i urgent necessitat que l'Estatut exigeix en l'article 44 per a l'adopció d'un decret llei.  
  
Per tot això, i a l'empara del que preveuen els articles 44, 49 i 50 de l'Estatut d'Autonomia de la Comunitat Valenciana, a proposta del conseller d'Hisenda i Model Econòmic i amb la deliberació prèvia del Consell, en la reunió de 14 de juliol de 2017,  
  
  
DECRETE  
  
Article únic. Modificació de la Llei 14/2016, de 30 de desembre, de pressupostos de la Generalitat per a l'exercici 2017.  
U. Es fa una nova redacció de l'apartat 1 de l'article 28 de la Llei 14/2016, de 30 de desembre, que queda redactat de la manera següent:  
  
«1. L'any 2017, les retribucions del personal al servei de les diferents entitats o subjectes a què es refereix l'article 27 d'aquesta llei no podran experimentar un increment global superior a l'1 per cent respecte a les vigents el 31 de desembre de 2016, en termes d'homogeneïtat per als dos períodes de comparació, tant pel que fa a efectius de personal com a l'antiguitat d'aquest.»  
Dos. Es fa una nova redacció de l'article 29 de la Llei 14/2016, de 30 de desembre, que queda redactat de la manera següent:  
«Amb efectes d'1 de gener de 2017, les quanties dels components de les retribucions del personal al servei de les entitats i subjectes inclosos en l'àmbit d'aplicació subjectiu del present títol, sotmés a règim administratiu i estatutari seran les derivades de l'aplicació de les normes següents:  
a) El sou i els triennis de l'esmentat personal experimentaran un increment de l'1 per cent respecte dels vigents el 31 de desembre de 2016, d'acord amb el que preveu l'article 28.1, i per les quanties reflectides en l'article 31.1.a d'aquesta llei.  
b) Les retribucions complementàries de caràcter fix i periòdic assignades als llocs de treball que exercisca, experimentaran un increment de l'1 per cent respecte de les vigents a 31 de desembre de 2016.  
  
El que disposa el paràgraf anterior, no impedirà l'adequació de les esmentades retribucions quan siga necessària per a assegurar que les assignades a cada lloc de treball guarden la relació procedent amb el contingut d'especial dificultat tècnica, dedicació, responsabilitat, perillositat o penositat del lloc.  
c) Les pagues extraordinàries del personal inclòs en l'àmbit d'aplicació d'aquest article seran dos a l'any, una en el mes de juny i una altra en el de desembre. Cada una de les esmentades pagues inclourà les quanties de sou i triennis fixades en l'article 31.1.b d'aquesta llei i del complement de destinació o concepte retributiu equivalent mensual que es perceba.  
d) El conjunt de les restants retribucions complementàries experimentaran un increment de l'1 per cent respecte de les vigents a 31 de desembre de 2016, sense perjudici del que disposen els articles 31.1.e i 40, i la disposició addicional vint-i-quatre d'aquesta llei.  
El que disposa el paràgraf anterior ha d'entendre's sense perjudici de les adequacions retributives que, amb caràcter singular resulten imprescindibles pel contingut dels llocs de treball, per la variació del nombre d'efectius assignats a cada programa, o pel grau de consecució dels objectius fixats a aquest.»  
Tres. Es fa una nova redacció dels apartats 1, 2 i 3 de l'article 30 de la Llei 14/2016, de 30 de desembre, que queden redactats de la manera següent:  
«1. Durant l'exercici 2017 les retribucions del personal a què es refereix el present article experimentaran un increment de l'1 per cent respecte de les vigents el 31 de desembre de 2016.  
2. A aquest efecte, les retribucions de les persones que componen el Consell i el nivell d'òrgans superiors de les conselleries es fixen en les quanties següents, referides a dotze mensualitats, sense dret a pagues extraordinàries:  
  
Presidenta o president de la Generalitat 68.975,16 euros  
Vicepresidenta o vicepresident 58.757,52 euros  
consellera o conseller 58.757,52 euros  
Secretària autonòmica o secretari autonòmic 58.744,08 euros  
  
  
3. Les retribucions de les persones que integren el nivell directiu de les conselleries i assimilats, es fixen en les quanties de sou base, complement de destinació i complement específic següents, referides a dotze mensualitats:  
  
 Sou base  
Euros C. Destinació  
Euros C. Específic  
Euros  
Sotssecretari o sotssecretària 12.644,76 11.103,36 32.373,48  
director o directora general 12.783,72 11.225,28 30.365,16  
  
  
Les pagues extraordinàries seran dos a l'any, una en el mes de juny i una altra en el de desembre, per un import cada una d'elles d'una mensualitat del sou base indicat en el quadre anterior i els triennis que, si és el cas, li corresponguen.»  
Quatre. Es fa una nova redacció a les lletres a), b) c) d), e), f), i) i j) de l'apartat 1 de l'article 31 de la Llei 14/2016, de 30 de desembre, que queden redactades de la manera següent:  
«1. De conformitat amb el que estableix l'article 28 d'aquesta llei, i d'acord amb el que preveu la disposició final tercera de la Llei 10/2010, de 9 de juliol, les retribucions a percebre l'any 2017 pel personal funcionari inclòs en l'àmbit d'aplicació del present article, seran les següents:  
  
a) El sou i els triennis, que corresponguen al grup o subgrup de classificació professional de pertinença del personal a què es refereix aquest article, d'acord amb les quanties següents, referides a dotze mensualitats, a percebre en les nòmines ordinàries de gener a desembre de 2017:  
  
Grup/subgrup Grup  
Llei 30/1984 Sou (euros) Triennis (euros)  
A1 A 13.576,32 522,24  
A2 B 11.739,12 425,76  
B - 10.261,56 373,68  
C1 C 8.814, 12 322,20  
C2 D 7.335,72 219,24  
Agrupacions professionals E 6.714,00 165,00  
  
  
b) Les pagues extraordinàries, que es percebran d'acord amb el que disposa l'article 29.c d'aquesta llei, s'ajustaran cada una a les quanties següents:  
?En concepte de sou i triennis:  
  
Grup/subgrup Grup Llei 30/1984 Sou (euros) Triennis (euros)  
A1 A 698,13 26,85  
A2 B 713,45 25,87  
B - 739,07 26,92  
C1 C 634, 82 23,19  
C2 D 605,73 18,09  
Agrupacions professionals E 559,50 13,75  
  
  
?En concepte de complement de destinació o concepte retributiu equivalent, la corresponent a una mensualitat.  
  
c) El complement de destinació serà el corresponent al nivell del lloc de treball exercit, d'acord amb les quanties següents referides a dotze mensualitats:  
  
Nivell Import en euros  
30 11.858,76  
29 10.636,80  
28 10.198,68  
27 9.742, 20  
26 8.547,00  
25 7.583,16  
24 7.135,68  
23 6.688,80  
22 6.241,08  
21 5.794,56  
20 5.382,60  
19 5.107,80  
18 4.832,76  
17 4.557,96  
16 4.283,64  
15 4.008,36  
14 3.733, 92  
13 3.458,64  
12 3.183,72  
11 2.908,80  
10 2.634,36  
9 2.496,96  
8 2.359,08  
7 2.221,92  
6 2.084, 40  
5 1.947,00  
4 1.740,96  
3 1.535,40  
2 1.329,12  
1 1.123,20  
  
  
d) Els complements específics o conceptes anàlegs assignats als llocs de treball exercits pel personal a què es refereix aquest article, la quantia anual dels quals experimentarà un increment de l'1 per cent respecte a la vigent a 31 de desembre de 2016.  
El complement específic anual, es percebrà en catorze pagues iguals, de les quals dotze seran de percepció mensual, i dues addicionals del mateix import que una mensual, una en el mes de juny i una altra al desembre, respectivament, sense perjudici del que disposa l'article 40 d'aquesta llei.  
e) El complement de carrera professional horitzontal, d'acord amb el que preveu la disposició addicional vint-i-quatre d'aquesta llei i per les quanties arreplegades en l'annex IV d'aquesta llei.  
f) Durant l'exercici 2017, la quantia destinada al complement de productivitat, dins de cada secció pressupostària o equivalent, no podrà experimentar un increment superior a l'1 per cent respecte de la vigent el 31 de desembre de 2016.  
El complement de productivitat s'aplicarà, si és el cas, amb els criteris que establisca el Consell, a proposta de la conselleria que tinga assignades les competències en matèria d'hisenda, i per a la seua aplicació caldrà ajustar-se, en tot cas, al que preveu l'article 55.2.b del text refós de la Llei de la funció pública valenciana, aprovat per Decret legislatiu de 24 d'octubre de 1995, del Consell. A aquest efecte, s'autoritza l'esmentada conselleria per a dotar, si és el cas, els crèdits globals destinats a atendre l'esmentat complement, una vegada hagen sigut fixats els criteris pel Consell.  
En cap cas, les quanties assignades per complement de productivitat durant un període de temps originaran cap dret individual respecte a les valoracions o apreciacions corresponents a períodes successius.  
  
La conselleria que tinga assignades les competències en matèria d'hisenda, podrà modificar la quantia dels crèdits globals destinats a atendre el complement de productivitat per a adequar-la al nombre d'efectius assignats a cada programa i al grau de consecució dels objectius fixats a aquest.»  
.../...  
«i) Els complements personals de garantia i els transitoris es mantindran en les mateixes quanties que el 31 de desembre de 2016 i seran absorbits per les millores que puguen derivar-se del canvi de grup o subgrup, nivell, lloc de treball, la promoció professional, el reconeixement o progressió del grau de carrera professional o desenvolupament professional o qualsevol altre increment retributiu, inclòs, si és el cas, el de caràcter general establit en aquesta llei, que afecte el lloc de treball o grup o subgrup de pertinença. En cap cas, es consideraran els triennis, el complement de productivitat, les gratificacions extraordinàries ni les indemnitzacions per raó de servei.  
j) No obstant això que disposen els apartats anteriors, i pel que fa als complements de destinació i específic, es mantenen a títol personal les retribucions del personal del grup E/agrupacions professionals de la Llei 10/2010, de 9 de juliol, d'acord amb el que disposa l'article 24.1.B).d) de la Llei 13/2009, de 29 de desembre, incrementades en un 1 per cent respecte de les vigents el 31 de desembre de 2016.»  
  
Cinc. Es fa una nova redacció dels apartats 2, 3, 4, 5 i 8 de l'article 32 de la Llei 14/2016, de 30 de desembre, de pressupostos de la Generalitat per a l'exercici 2017, que queden redactats de la manera següent:  
  
«2. La quantia anual de les retribucions corresponents als complements específics que estiguen assignats a l'esmentat personal, experimentarà un increment de l'1 per cent respecte de la vigent el 31 de desembre de 2016, sense perjudici, si és el cas, del que preveu l'article 31.1.h i l'article 40 d'aquesta llei.  
3. La quantia anual de les retribucions corresponents als complements de carrera professional i desenvolupament professional que tinga reconeguts el personal que té la condició de personal sanitari d'acord amb el que disposa el Decret 71/1989, de 15 de maig, del Consell de la Generalitat, experimentarà un increment de l'1 per cent respecte de la vigent el 31 de desembre de 2016. Només tindrà dret a la percepció dels esmentats complements retributius el personal sanitari que tinga la condició d'estatutari fix o funcionari de carrera. Per consegüent, qualsevol altre personal que tinga reconegut o perceba algun dels esmentats complements retributius sense complir les condicions anteriorment indicades, en perdrà el dret a la percepció.  
  
4. Les restants retribucions complementàries que, si és el cas, puga percebre el personal a què es refereix aquest article, igualment experimentaran un increment de l'1 per cent respecte de les vigents el 31 de desembre de 2016.  
5. D'acord amb les dotacions pressupostàries que es prevegen anualment, el personal sanitari a què es refereix l'apartat 1, i que preste serveis en els centres i institucions sanitàries dependents de la conselleria que tinga assignades les competències en matèria de sanitat, podrà percebre una productivitat variable, que respondrà a la ponderació dels paràmetres següents: ús eficient dels recursos, qualitat assistencial, accessibilitat i grau d'implicació en activitats pròpies de l'organització.  
  
En tot cas, les quantitats que perceba cada persona per aquest concepte seran de coneixement públic del personal de la institució sanitària on preste serveis, així com dels que tinguen la representació sindical de l'esmentat personal. La quantificació dels paràmetres, la fixació dels criteris de distribució i, si és el cas, la seua modificació, s'establirà mitjançant un acord del Consell. La quantia individual del complement de productivitat es fixarà mitjançant una resolució de la persona que tinga assignada la titularitat de la conselleria amb competències en matèria de sanitat.  
El crèdit total assignat a aquest concepte retributiu no podrà experimentar un increment superior a l'1 per cent, en termes anuals, respecte de l'establit el 31 de desembre de 2016, en els termes i condicions previstos en l'apartat 1.f de l'article 31 d'aquesta llei.»  
.../...  
«8. Les retribucions del personal en formació, personal de quota i zona i personal de cossos sanitaris locals al servei de les institucions sanitàries, d'acord amb el que disposa l'article 28.1 d'aquesta llei, experimentaran un increment de l'1 per cent respecte de les quanties vigents el 31 de desembre de 2016.«  
  
Sis. Es fa una nova redacció de l'apartat 1 de l'article 33 de la Llei 14/2016, de 30 de desembre, que queda redactat de la manera següent:  
  
«1. Durant l'exercici 2017 les retribucions del personal a què es refereix aquest article experimentaran un increment de l'1 per cent respecte de les vigents el 31 de desembre de 2016.»  
  
Set. Es fa una nova redacció de l'apartat 1 de l'article 34 de la Llei 14/2016, de 30 de desembre, que queda redactat de la manera següent:  
  
«1. La massa salarial del personal laboral al servei de les entitats i subjectes inclosos en l'àmbit d'aplicació subjectiu d'aquest títol, que s'incrementarà en el percentatge màxim previst en l'apartat 1 de l'article 28 d'aquesta llei, està integrada, a l'efecte d'aquesta llei, pel conjunt de les retribucions salarials i extrasalarials meritades durant l'exercici 2016 pel personal esmentat, amb el límit, per al personal de l'Administració de la Generalitat i del seu sector públic instrumental, de les quanties que tenen l'informe favorable de la conselleria que tinga assignades les competències en matèria d'hisenda per a aquest exercici pressupostari.  
  
Se n'exceptuen en tot cas:  
a) Les prestacions i indemnitzacions de la Seguretat Social.  
b) Les cotitzacions al sistema de la Seguretat Social a càrrec de l'entitat ocupadora.  
c) Les indemnitzacions corresponents a trasllats, suspensions o acomiadaments.  
d) Les indemnitzacions o les bestretes per despeses que haja realitzat la persona empleada.  
La limitació de l'increment a què es refereix el paràgraf primer operarà sense perjudici del que puga derivar-se de la modificació dels sistemes d'organització de treball o classificació professional i de la consecució dels objectius assignats en cada conselleria per mitjà de l'increment de la productivitat.»  
  
Huit. Es fa una nova redacció de l'article 36 de la Llei 14/2016, de 30 de desembre, que queda redactat de la manera següent:  
«1. Al llarg de l'exercici 2017 únicament es podrà procedir, en l'àmbit subjectiu delimitat en l'article 27 d'aquesta llei, a excepció de les societats mercantils de la Generalitat, entitats públiques empresarials de la Generalitat, les fundacions del sector públic de la Generalitat i consorcis adscrits a la Generalitat sempre que els seus actes estiguen subjectes directament o indirectament al poder de decisió d'aquesta, que es regiran pel que disposa la disposició addicional vint d'aquesta llei, i de les institucions a què es refereix l'article 20.3 de l'Estatut d'Autonomia de la Comunitat Valenciana, a la incorporació de nou personal amb subjecció als límits i requisits establits en els apartats següents, excepte la que puga derivar-se de l'execució de processos selectius corresponents a ofertes d'ocupació pública d'exercicis anteriors i del que establisca la normativa que es dicte per la Comunitat en desplegament del que preveu l'apartat U.6 de l'article 19 de la Llei de pressupostos generals de l'Estat per a 2017.  
2. Respectant, en tot cas, les disponibilitats pressupostàries del capítol I dels corresponents pressupostos de despeses, en els següents sectors o funcions la taxa de reposició es fixarà fins a un màxim del 100 per cent:  
a) Administració educativa, en matèria d'educació no universitària, en relació amb la determinació del nombre de places per a l'accés als cossos de personal funcionari docent.  
b) Administració sanitària, respecte de les places de personal estatutari dels serveis de salut del Sistema Nacional de Salut.  
c) Llocs de treball les funcions dels quals estiguen vinculades al control i lluita contra el frau fiscal, laboral, de subvencions públiques i del control de l'assignació eficient dels recursos públics.  
d) Llocs de treball les funcions del qual estiguen vinculades a l'assessorament jurídic i a la gestió dels recursos públics.  
e) Llocs de treball les funcions del qual estiguen vinculades als serveis de prevenció i extinció d'incendis.  
f) Places de personal investigador doctor adscrites a organismes públics d'investigació definits en la Llei 14/2011, d'1 de juny, de la ciència, la tecnologia i la innovació.  
Igualment, amb el límit màxim del 100 per cent de la taxa de reposició, s'autoritza els organismes públics d'investigació per a la contractació de personal investigador doctor que ha superat una avaluació equivalent al certificat I3, en la modalitat d'investigador distingit, com a personal laboral fix en els esmentats organismes, amb l'acreditació prèvia que l'oferta d'ocupació pública d'aquestes places no afecta els límits fixats en la Llei orgànica 2/2012, de 27 d'abril, d'estabilitat pressupostària i sostenibilitat financera.  
g) A les places dels cossos de catedràtics d'universitat i de professors titulars d'universitat, de professors contractats doctors d'universitat regulats en l'article 52 de la Llei orgànica 6/2001, de 21 de desembre, d'universitats, i a les places de personal d'administració i serveis de les universitats públiques de la Generalitat i centres universitaris dependents, en els termes i condicions establits en la legislació bàsica en matèria d'oferta pública d'ocupació.  
h) A les places corresponents a la seguretat aèria, respecte del personal que realitza actuacions d'inspecció i supervisió de la seguretat aèria, les operacions de vol i operacions aeroportuàries i actuacions relacionades amb aquestes, i a les places de personal en relació amb la seguretat marítima, que realitza tasques de salvament marítim i prevenció i lluita contra la contaminació marina, així com a les places de personal en relació amb la seguretat ferroviària i les operacions ferroviàries.  
  
i) A les places de personal que presta assistència directa a les persones usuàries de serveis socials.  
j) A les places de personal que realitza la gestió de prestacions i polítiques actives en matèria d'ocupació.  
k) Places de seguretat i emergències.  
l) Places de personal que realitza una prestació directa a les persones usuàries del transport públic.  
m) Personal d'atenció a la ciutadania en els serveis públics.  
3. En els sectors no arreplegats en l'apartat anterior, la taxa de reposició es fixarà fins a un màxim del 50 per cent.  
4. Les conselleries amb competències en matèria d'hisenda i de funció pública podran proposar, als efectes de l'oferta d'ocupació pública dels sectors i funcions assenyalats en l'apartat segon, l'acumulació de les places resultants de l'aplicació de la taxa de reposició corresponent a cada sector o funció, en aquells llocs de treball la cobertura dels quals es considere prioritària o que afecten el funcionament dels serveis públics essencials. En tots els casos, serà necessària la valoració prèvia i l'informe sobre la seua repercussió en els costos de personal, i que en tot cas l'acumulació estiga referida a llocs de treball susceptibles d'incloure's en algun dels sectors o funcions arreplegats en l'apartat segon esmentat.  
  
5. Als efectes del que preveuen els apartats anteriors, tant per al càlcul de la taxa de reposició d'efectius com per a l'aprovació i publicació de l'oferta d'ocupació pública, i de les consegüents convocatòries de places que s'efectuen, caldrà ajustar-se igualment al que estableix la normativa bàsica.  
6. Durant l'any 2017, no es procedirà a la contractació de personal laboral temporal, ni al nomenament de personal estatutari temporal o de personal funcionari interí, en l'àmbit de l'Administració de la Generalitat i del seu sector públic instrumental, excepte en casos excepcionals i per a cobrir necessitats urgents i inajornables.  
La contractació de personal laboral temporal i el nomenament de personal funcionari interí i de personal estatutari temporal, en les condicions establides en el paràgraf primer, requerirà l'autorització prèvia de les conselleries que tinguen assignades les competències en matèria d'hisenda i en matèria de funció pública.  
No obstant això, no es requerirà l'autorització de la conselleria que tinga assignades les competències en matèria de funció pública i, en conseqüència, només serà necessària l'autorització de la conselleria que tinga assignades les competències en matèria d'hisenda, per a la contractació de personal laboral temporal o el nomenament de personal estatutari temporal o funcionari interí en els supòsits següents:  
  
a) En l'àmbit de les entitats de dret públic de la Generalitat, entitats públiques empresarials de la Generalitat, societats mercantils de la Generalitat, de les fundacions del sector públic de la Generalitat i dels consorcis adscrits a la Generalitat sempre que els seus actes estiguen subjectes directament o indirectament al poder de decisió d'aquesta administració.  
b) En l'àmbit d'aplicació de la Llei 55/2003, de 16 de desembre.  
  
c) Per al personal docent.  
d) Per al personal al servei de l'Administració de justícia, competència de la comunitat autònoma.  
Mitjançant una ordre de la conselleria competent en matèria d'hisenda, es fixaran les condicions, els criteris i les limitacions de l'autorització a què es refereix aquest apartat, que per a determinats supòsits podrà articular-se per mitjà d'un sistema de quotes.  
7. La subscripció de contractes de posada a disposició amb empreses de treball temporal només podrà formalitzar-se en les condicions de l'apartat anterior, i, a aquest efecte, requerirà, en tot cas, l'autorització prèvia de la conselleria amb competències en matèria d'hisenda.  
8. La validesa de la taxa autoritzada en els apartats dos i tres d'aquest article, estarà condicionada a què les places resultants s'incloguen en una oferta d'ocupació pública que haurà de ser aprovada en els termes i condicions previstos en l'apartat 2 de l'article 70 de l'EBEP, i publicar-se en el Diari Oficial de la Generalitat Valenciana abans de la finalització de l'exercici.  
La validesa de l'esmentada autorització estarà igualment condicionada que la convocatòria de les places s'efectue per mitjà de la publicació en el diari mencionat, en el termini improrrogable de tres anys, comptats a partir de la data de la publicació de l'oferta d'ocupació pública en què s'incloguen les esmentades places, amb els requisits establits en el paràgraf anterior, de conformitat amb el que disposa l'apartat 1 del mencionat article 70.»  
  
Nou. Es fa una nova redacció dels apartats 1, 2 i 3 de l'article 38 de la Llei 14/2016, de 30 de desembre, que queden redactats de la manera següent:  
«1. Els contractes de treball del personal laboral en l'àmbit de l'article 27 d'aquesta llei, hauran de formalitzar-se seguint les prescripcions i en els termes establits en l'Estatut dels Treballadors i la resta de normativa reguladora de la contractació laboral, així com d'acord amb les previsions que amb el caràcter de bàsic s'establisquen per l'Estat en la llei de pressupostos corresponent, els seran aplicables els principis d'igualtat, publicitat, mèrit i capacitat en l'accés a l'ocupació pública, i s'haurà de respectar el que disposa la Llei 53/1984, de 26 de desembre, d'incompatibilitats del personal al servei de les administracions públiques, i qualsevol altra normativa en matèria d'incompatibilitats.  
  
2. Els òrgans competents en matèria de personal dels departaments de l'Administració de la Generalitat i de les entitats que conformen el seu sector públic instrumental seran responsables del compliment de la normativa esmentada, a fi d'evitar qualsevol tipus d'irregularitat en la contractació laboral temporal que puga donar lloc a la conversió d'un contracte temporal en indefinit no fix.  
3. La condició d'indefinit no fix només podrà atribuir-se quan derive d'una resolució judicial.»  
  
Deu. Es fa una nova redacció de l'apartat 1 de l'article 41 de la Llei 14/2016, de 30 de desembre, que queda redactat de la manera següent:  
  
«1. L'any 2017, d'acord amb el que disposa l'article 28.1 d'aquesta llei, les retribucions del personal al servei de l'Administració de justícia, pertanyent als cossos i escales de metges/esses forenses, de secretaris i secretàries de jutjats de pau, de gestió processal i administrativa, de tramitació processal i administrativa i d'auxili judicial, competència de la Generalitat, seran les següents:  
a) Les retribucions bàsiques i el complement general del lloc o concepte anàleg seran les establides en la Llei de pressupostos generals de l'Estat per a l'any 2017.  
b) Les restants retribucions complementàries que, si és el cas, puga percebre el personal a què es refereix el present article, experimentaran un increment de l'1 per cent respecte de les vigents el 31 de desembre de 2016, sense perjudici de les adaptacions que deriven de l'establiment de les noves relacions de llocs de treball d'aquest personal, així com dels programes concrets d'actuació que puguen implantar-se al llarg de l'exercici.»  
  
Onze. Es fa una nova redacció de l'apartat 1 de l'article 42 de la Llei 14/2016, de 30 de desembre, que queda redactat de la manera següent:  
  
«1. Durant l'exercici 2017, els crèdits màxims destinats, dins de cada programa pressupostari, a satisfer les despeses de personal que no siguen de caràcter fix i periòdic no podran experimentar un increment global superior a l'1 per cent respecte de les abonades per aquests conceptes durant l'exercici 2016, en termes anuals i d'homogeneïtat.»  
  
Dotze. Es fa una nova redacció de la disposició addicional vint de la Llei 14/2016, de 30 de desembre, que queda redactada de la manera següent:  
«1. Durant 2017 les societats mercantils de la Generalitat, les entitats públiques empresarials de la Generalitat, les fundacions del sector públic de la Generalitat i els consorcis adscrits a la Generalitat sempre que els seus actes estiguen subjectes directament o indirectament al poder de decisió de la Generalitat podran procedir a la contractació de nou personal amb els requisits i limitacions establits en aquest article.  
Aquestes limitacions no seran aplicables, en el supòsit de societats mercantils de la Generalitat, entitats públiques empresarials de la Generalitat i fundacions del sector públic de la Generalitat, quan es tracte de contractació de personal, funcionari o laboral, amb una relació preexistent de caràcter fix i indefinida en el sector públic de la Generalitat. A aquest efecte, els contractes subscrits a l'empara del que estableix aquest apartat generaran dret a continuar percebent, des de la data de la seua subscripció, el complement d'antiguitat que es percebera en la mateixa quantia.  
2. Les societats mercantils i entitats públiques empresarials que gestionen serveis públics o realitzen activitats de les enumerades en l'article 36.2 d'aquesta llei tindran, com a màxim, la taxa de reposició establida per al respectiu sector en l'esmentat precepte, sempre que quede justificada la necessitat d'aqueixa taxa per a l'adequada prestació del servei o realització de l'activitat.  
Així mateix, les societats mercantils de la Generalitat i les entitats públiques empresarials, diferents de les previstes en el paràgraf anterior, que hagen tingut beneficis en dos dels últims tres exercicis podran realitzar contractes indefinits amb un límit del 100 per cent de la seua taxa de reposició, calculada d'acord amb les regles de l'article 36.5 d'aquesta llei.  
Les societats mercantils i les entitats públiques empresarials diferents de les previstes en el paràgraf anterior, que no hagen tingut beneficis en dos dels tres últims exercicis, podran realitzar contractes indefinits amb un límit del 60 per cent de la seua taxa de reposició, calculada d'acord amb les regles de l'article 36.5 d'aquesta llei. Addicionalment podran realitzar, exclusivament per a processos de consolidació d'ocupació temporal, contractes indefinits amb un límit del 15 per cent de la seua taxa de reposició, calculada d'acord amb les regles de l'article 36.5 d'aquesta llei.  
3. Les fundacions del sector públic de la Generalitat que gestionen serveis públics o realitzen activitats de les enumerades en l'article 36.2 d'aquesta llei tindran, com a màxim, la taxa de reposició establida per al respectiu sector en el precepte esmentat, sempre que quede justificada la necessitat d'aqueixa taxa per a l'adequada prestació del servei o realització de l'activitat.  
La resta de fundacions del sector públic de la Generalitat podran realitzar contractes indefinits amb un límit del 50 per cent de la seua taxa de reposició calculada d'acord amb les regles de l'article 36.5 d'aquesta llei.  
4. Els consorcis adscrits a la Generalitat, sempre que els seus actes estiguen subjectes directament o indirectament al poder de decisió de la Generalitat que, d'acord amb la legislació aplicable puguen contractar personal propi, podran realitzar contractes indefinits amb un límit del 50 per cent de la seua taxa de reposició, calculada d'acord amb les regles de l'article 36.5 d'aquesta llei.  
Els consorcis que gestionen serveis públics o realitzen activitats de les enumerades en l'article 36.2 d'aquesta llei tindran, com a màxim, la taxa de reposició establida per al respectiu sector en el precepte esmentat, sempre que quede justificada la necessitat d'aqueixa taxa per a l'adequada prestació del servei o realització de l'activitat.  
5. Les contractacions de personal de caràcter indefinit, a què es refereixen els apartats anteriors, requeriran, en tot cas, informe favorable de les conselleries amb competències en matèria d'hisenda i de sector públic.  
La conselleria competent en matèria de sector públic podrà establir bases o criteris d'actuacions comunes en els processos selectius, a fi de fer efectiva l'aplicació dels principis d'igualtat, publicitat, mèrit i capacitat, així com la implantació del procediment electrònic.  
  
6. Les contractacions temporals dels distints subjectes inclosos en l'àmbit subjectiu de la present disposició només podran realitzar-se en casos excepcionals i per a cobrir necessitats urgents i inajornables o, en el cas que aquestes es realitzen per societats mercantils públiques o entitats públiques empresarials, quan es duguen a terme en els termes de l'article 24.6 del text refós de la Llei de contractes del sector públic, aprovat per Reial Decret llei 3/2011, de 14 de novembre, i en tot cas hauran d'ajustar-se al que preveu l'article 36.6 d'aquesta llei.»  
  
  
Tretze. Es modifica l'annex I «Mòduls econòmics de distribució de fons públics per al sosteniment de centres concertats», de la Llei 14/2016, de 30 de desembre, amb el contingut i l'abast que s'arreplega com a annex a aquest decret llei.  
  
Catorze. Es modifica l'annex III «Imports corresponents al component retributiu relacionat amb la formació permanent dels funcionaris de carrera dels diferents cossos docents», de la Llei 14/2016, de 30 de desembre, d'acord amb l'abast següent:  
  
SEXENNI IMPORT MENSUAL IMPORT ACUMULAT  
PRIMER 104,68 104,68  
SEGON 110,87 215,55  
TERCER 126,83 342,38  
QUART 138,05 480,43  
QUINT 80,24 560,67  
  
  
  
Quinze. Es modifica l'annex IV «Imports corresponents als sistemes de carrera professional vigents en la Generalitat», de la Llei 14/2016, de 30 de desembre, d'acord amb l'abast següent:  
  
1. COMPLEMENT DE CARRERA PROFESSIONAL  
   
GRUP A1 GRUP A2   
GRAU 1 3.153,22 euros/any GRAU 1 2.049,60 euros/any  
GRAU 2 6.306,30 euros/any GRAU 2 4.099,20 euros/any  
GRAU 3 9.459,38 euros/any GRAU 3 6.148,66 euros/any  
GRAU 4 12.612,60 euros/any GRAU 4 8.198,26 euros/any  
   
GRUP C1 GRUP C2   
GRAU 1 1.313,90 euros/any GRAU 1 1.051,26 euros/any  
GRAU 2 2.627,66 euros/any GRAU 2 2.102,24 euros/any  
GRAU 3 3.941,56 euros/any GRAU 3 3.153,22 euros/any  
GRAU 4 5.255,32 euros/any GRAU 4 4.204,34 euros/any  
   
A.P.   
GRAU 1 788,34 euros/any   
GRAU 2 1.576,68 euros/any   
GRAU 3 2.365,02 euros/any   
GRAU 4 3.153,22 euros/any   
   
   
2. COMPLEMENT DE DESENVOLUPAMENT PROFESSIONAL DEL PERSONAL AL SERVEI DE LES INSTITUCIONS SANITÀRIES  
   
GRUP A1 GRUP A2   
GRAU 1 3.091,44 euros/any GRAU 1 2.009,52 euros/any  
GRAU 2 6.182,76 euros/any GRAU 2 4.018,80 euros/any  
GRAU 3 9.274,08 euros/any GRAU 3 6.028,20 euros/any  
GRAU 4 12.365,40 euros/any GRAU 4 8.037,48 euros/any  
   
GRUP C1 GRUP C2   
GRAU 1 1.288,20 euros/any GRAU 1 1.030,56 euros/any  
GRAU 2 2.576,28 euros/any GRAU 2 2.061,00 euros/any  
GRAU 3 3.864,24 euros/any GRAU 3 3.091,44 euros/any  
GRAU 4 5.152,20 euros/any GRAU 4 4.121,88 euros/any  
   
A.P.   
GRAU 1 772,92 euros/any   
GRAU 2 1.545,84 euros/any   
GRAU 3 2.318,64 euros/any   
GRAU 4 3.091,44 euros/any   
  
  
  
  
DISPOSICIONS ADDICIONALS  
  
Primera. De les transferències a les universitats  
S'autoritza les conselleries amb competències en matèria d'hisenda i educació perquè adopten les mesures necessàries perquè l'increment anual de l'1 per cent de les retribucions previst en aquest decret llei, tinga el seu corresponent reflex en l'àmbit de les universitats públiques de la Comunitat Valenciana.  
  
Segona. Dels centres concertats  
S'autoritza les conselleries amb competències en matèria d'hisenda i d'educació perquè adopten les mesures necessàries perquè l'increment anual de l'1 per cent de les retribucions previst en aquest decret llei, tinga el seu corresponent reflex en l'àmbit del personal docent dels centres concertats. A aquest efecte, i d'acord amb el que preveu l'apartat 14 de l'article 1 d'aquest decret llei, s'hi incorpora com a annex els mòduls econòmics de distribució de fons públics per al sosteniment de centres concertats degudament actualitzats i adaptats a la normativa bàsica en la matèria.  
  
Tercera. De la taxa addicional per a l'estabilització de l'ocupació temporal durant els exercicis 2017 a 2019.  
1. La Generalitat, d'acord amb el que disposa l'article 19.1.6 de la Llei de pressupostos generals de l'Estat per a 2017, per als sectors i funcions arreplegats en l'apartat 3 de la present disposició addicional, a més de la taxa resultant del que preveuen els apartats 2 i 3 de l'article 36 de la Llei 14/2017, de 30 de desembre, podrà disposar d'una taxa addicional per a estabilització d'ocupació temporal que inclourà fins al 90 per cent de les places que, estant dotades pressupostàriament, hagen estat ocupades de forma temporal i ininterrompudament almenys en els tres anys anteriors al 31 de desembre de 2016.  
2. Les ofertes d'ocupació que articulen aquests processos d'estabilització, hauran d'aprovar-se i publicar-se en el Diari Oficial de la Generalitat Valenciana en els exercicis 2017 a 2019.  
La taxa de cobertura temporal en cada àmbit o sector dels enumerats en l'apartat tercer d'aquest article haurà de situar-se al final del període per davall del 8 per cent.   
L'articulació d'aquests processos selectius haurà de garantir el compliment dels principis de lliure concurrència, igualtat, mèrit, capacitat i publicitat, i se subjectarà, en tot cas, als criteris de coordinació que, si és el cas, puguen establir-se.  
De la resolució d'aquests processos no podrà derivar-se, en cap cas, increment de despesa ni d'efectius; en aquests processos s'hauran d'oferir, necessàriament, places de naturalesa estructural que es troben exercides per personal amb vinculació temporal.  
3. Sectors i funcions inclosos en l'àmbit subjectiu d'aplicació de la present disposició addicional:  
- Administració educativa, en matèria d'educació no universitària, en relació amb la determinació del nombre de places per a l'accés als cossos de personal funcionari docent.  
- Administració sanitària, respecte de les places de personal estatutari dels serveis de salut del Sistema Nacional de Salut.  
- A les places de personal que presta assistència directa a les persones usuàries de serveis socials.  
- A les places de personal que realitza la gestió de prestacions i polítiques actives en matèria d'ocupació.  
- El personal docent i investigador comprés en la lletra f) de l'article 36.2 de la Llei 14/2016, de 30 de desembre.  
- Personal que preste serveis en matèria de gestió tributària i recaptació.  
- Personal que preste serveis en matèria d'inspecció i sanció de serveis i activitats.  
- Personal que preste serveis en matèria de gestió i control de prestacions de desocupació i activitats dirigides a la formació per a l'ocupació, en l'àmbit de l'Administració de la Generalitat i els seus organismes autònoms.  
  
Quarta. De la taxa addicional de les places ocupades amb anterioritat a l'1 de gener de 2005.  
Sense perjudici del que disposa l'article 36 de la Llei 14/2016, de 30 de desembre, i la disposició addicional tercera d'aquest decret llei, la Generalitat disposarà en els exercicis 2017 a 2019 d'una taxa addicional per a l'estabilització d'ocupació temporal d'aquelles places que, en els termes que preveu la disposició transitòria quarta del text refós de l'estatut bàsic de l'empleat públic, estiguen dotades pressupostàriament i, des d'una data anterior a l'1 de gener de 2005, hagen estat ocupades ininterrompudament de forma temporal. A aquestes convocatòries els serà aplicable el que preveu l'apartat tercer de l'esmentada disposició transitòria.  
  
Cinquena. De la incorporació de personal laboral al sector públic  
1. Quan es produïsca l'extinció d'una concessió d'obres o serveis públics o de qualsevol contracte adjudicat per l'Administració de la Generalitat o qualsevol dels seus organismes públics, el règim jurídic dels treballadors i treballadores afectats serà l'establit amb el caràcter de bàsic per l'Administració general de l'Estat.  
El règim esmentat serà igualment aplicable al personal laboral que preste serveis en societats mercantils o fundacions integrades en el sector públic instrumental de la Generalitat, en consorcis, en persones jurídiques societàries o fundacions que hagen d'integrar-se en l'Administració de la Generalitat.  
2. En aquells supòsits, en què excepcionalment, en compliment d'una sentència judicial, o amb la tramitació prèvia d'un procediment que garantisca els principis constitucionals d'igualtat, mèrit i capacitat, el personal a què es refereix el primer paràgraf de l'apartat anterior siga incorporat a societats mercantils públiques, les incorporacions que es produïsquen d'acord amb el que preveu aquest apartat no es comptabilitzaran com a personal de nou ingrés del còmput de la taxa de reposició d'efectius.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o inferior que s'oposen al que estableix aquest decret llei.  
  
  
DISPOSICIONS FINALS  
  
Primera. Habilitació per al desplegament reglamentari  
Es faculta el Consell per a dictar totes les disposicions que siguen necessàries per al millor desplegament i aplicació d'aquest decret llei.  
  
Segona. Entrada en vigor  
Aquest decret llei entrarà en vigor el mateix dia que es publique en el Diari Oficial de la Generalitat Valenciana.  
  
Alacant, 14 de juliol de 2017  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic  
VICENT SOLER I MARCO


Còpia Permalink ELI